EkBass/fiwiki-20250220-pages-articles huggingface dataset:
Nathan Chen

Nathan Chen (s. 5. toukokuuta 1999 Salt Lake City) on yhdysvaltalainen taitoluistelija. Hän on voittanut yksinluistelussa olympiakultaa ja kolme maailmanmestaruutta. Pyeongchangin talviolympialaisissa 2018 hän sijoittui yksiluistelussa viidenneksi pistein 215,08 oltuaan lyhytohjelman jälkeen 17:s mutta voitettuaan vapaaohjelman. Hän myös auttoi Amerikan joukkuepronssille. Pekingin talviolympialaisissa 2022 hän voitti yksinluistelussa kultaa pistein 332,36 rikottuaan lyhytohjelman maailmanennätyksen (113,97) ja saavutti joukkuekilpailussa myös kultaa. Chen saavutti juniorien maailmanmestaruuskilpailuissa yksinluistelussa pronssia vuonna 2014 ja sijoittui seuraavana vuonna neljänneksi. Ensimmäisissä aikuisten maailmanmestaruuskilpailuissaan vuonna 2017 hän sijoittui kuudenneksi mutta on sen jälkeen voittanut kolme peräkkäistä maailmanmestaruutta vuosina 2018, 2019 ja 2021. Hän on myös voittanut vuoden 2017 Neljän maanosan mestaruuden ja on peräti kuusinkertainen Amerikan-mestari (2017-2022) ja kolminkertainen Grand Prix Finaalin voittaja (2017-2019). Chen on tunnettu etenkin hänen ohjelmiensa teknisestä puolesta jota pidetään maailman vaikeimpana. Hänen erikoisalaansa kuuluvat neloishypyt joita hän on enimmillään esittänyt huimat kahdeksan yhden kilpailun aikana ja kuusi yhdessä ohjelmassa. Chen on myös historian ensimmäinen luistelija joka on esittänyt viisi erilaista neloishyppyä (tulppi, salchow, ritti, flippi ja lutz) kilpajäillä. == Huomautukset == == Lähteet == Luokka:Yhdysvaltalaiset taitoluistelijat Luokka:Yhdysvaltalaiset olympiavoittajat Luokka:Vuonna 1999 syntyneet Luokka:Elävät henkilöt
Suomersawa

Suomersawa (Anisoptera marginata) on siipipuukasvien (Dipterocarpaceae) heimoon, mersawojen (Anisoptera) sukuun kuuluva kasvilaji. Se on suuri ainavihanta puu, jolla on puun kokoon suhteessa pieni sekä avoin latvus. Suomersawa voi kasvaa korkeimmillaan noin 50 metriä korkeaksi ja rungon halkaisija voi olla suurimmillaan noin 1,2 metriä.Useful Tropical Plants Suomersawa kasvaa luonnossa Malesiassa ja Borneon saarella. Suomersawa kasvaa koskemattomissa metsissä merenpinnan tasosta aina 1000 metrin korkeuteen asti. Laji kasvaa tavallisesti soistuneilla paikoilla, mutta joskus myös siipipuumetsien ja Sundan ylänkömetsien seassa. Suomersawa on uhanalaisluokittelussa vaarantunut laji. Suomersawaa hakataan luonnosta siitä saatavan puutavaran vuoksi ja puutavaraa myydään kansainvälisesti mersawapuuna. Puuaines on keltaista ja kestävää, mutta sitä on hankala työstää puuaineksen suuren piidioksidipitoisuuden vuoksi. Puutavaraa käytetään talojen rakentamiseen. == Lähteet == * Anisoptera marginata Useful Tropical Plants === Viitteet === == Aiheesta muualla == * Global Biodiversity Information Facility (GBIF): Anisoptera marginata Luokka:Mersawat Luokka:Uhanalaiset kasvit
Tryffeli (suklaa)

Tryffeli tai suklaatryffeli on tyypillisesti suklaaganachesta valmistettava ja suklaalla kuorrutettu makeinen. Tarkempia valmistustapoja ja reseptejä on kuitenkin monia. Nimensä se on saanut tryffelien eli multasienien mukaan. Tryffelien alkuperästä on useampia tarinoita, mutta ilmeisesti niiden valmistus alkoi 1800-luvun jälkipuoliskolla Euroopassa. ==Valmistus ja käyttö== Nimi tryffeli viittaa multasieniin eli tryffeleihin. Suomen kieleen sana on lainattu ruotsin kielen sanasta tryffel. Ruotsiin sana on tullut saksan kielen sanasta trüffel, joka puolestaan peräisin ranskan kielen sanasta truffe tai truffle. Tryffelit ovat tyypillisesti valmistettu suklaaganachesta, joka on kuorrutettu suklaalla. Näin syntyvä lopputulos on sisältä rakenteeltaan pehmeä ja kuoreltaan kova. Varsinkin kotona tryffeleitä valmistetaan myös vain kuorruttamalla ganachea kaakaojauheessa. Eroja tryffelien valmistuksessa on myös esimerkiksi maittain. Tarkempi valmistaminen poikkeaa toisistaan yhdysvaltalaisessa, sveitsiläisessä, ranskalaisessa ja belgialaisessa perinteessä. Eri resepteissä voidaan käyttää myös eri mausteita, kuten esimerkiksi salmiakkia, kookosta ja matchaa. Tryffeleitä valmistetaan käsityönä ja myös laajemmassa mittakaavassa teollisesti. ==Historia== Tryffelin alkuperästä on useita tarinoita. Yhden tunnetun tarinan mukaan ensimmäiset tryffelit valmisti ranskalainen kondiittori N. Petruccelli Chambéryssa vuonna 1895. Tarinan mukaan Petruccellin suklaavarastot olivat käymässä vähiin pyhäpäivien sesonkina, ja hän keksi sekoittaa loput vähät suklaansa kermasta, sokerista ja kaakaojauheesta valmistettuihin pieniin palleroihin. Vaikka tarinan tämä versio on hyvin tunnettu, historiallisista lähteistä tiedetään toisaalta myös, että tryffeleitä on viety laivalla Saksan Hampurista Meksikoon jo vuonna 1883. Tunnetuiksi tryffelit teki Antoine Dufour, joka myi tryffeleitä Lontoolaisessa luksuskaupassaan vuodesta 1902. Vuonna 1908 tryffelien resepti julkaistiin keittokirjassa Revised American Candy Maker, jonka ansiosta tryffeleistä tuli tunnettuja tavallistenkin ihmisten keskuudessa. Sveitsiläinen Lindt alkoi valmistaa kuuluisaksi tulleita pyöreitä tryffeleitään vuonna 1967. Suomessa tryffeleitä alkoi valmistaa Lindforsin Karamellitehdas eli nykyinen Brunberg 1920-luvulla. ==Lähteet== Luokka:Suklaamakeiset
Katherine Sauerbrey

Katherine Sauerbrey (s. 5. toukokuuta 1997) on saksalainen maastohiihtäjä. Vuoden 2014 junioreiden MM-kilpailuissa Sauerbrey sijoittui 5 kilometrin perinteisen hiihtotavan kilpailussa 11:nneksi. Euroopan nuorten olympiafestivaaleilla 2015 hän voitti pronssia 7,5 kilometrin perinteisen hiihtotavan kilpailussa ja oli neljäs 5 kilometrin vapaan hiihtotavan kilpailussa. Vuoden 2016 junioreiden MM-kilpailuissa Sauerbrey sijoittui 5 kilometrin perinteisen hiihtotavan kilpailussa 14:nneksi ja 10 kilometrin vapaan hiihtotavan kilpailussa viidenneksi. Vuoden 2017 junioreiden MM- kilpailuissa hän sijoittui 10 kilometrin yhdistelmäkilpailussa seitsemänneksi. Vuoden 2018 alle 23-vuotiaiden MM-kilpailuissa hän sijoittui 15 kilometrin yhdistelmäkilpailussa 16:nneksi ja seuraavana vuonna 15 kilometrin perinteisen hiihtotavan yhteislähtökilpailussa 24:nneksi. Sauerbrey kilpaili maastohiihdon maailmancupissa ensimmäisen kerran Tour de Skillä 2021–2022, missä hän sijoittui parhaimmillaan 12:nneksi Val di Fiemmen 10 kilometrin perinteisen hiihtotavan yhteislähtökilpailussa. Tour de skin kokonaistuloksissa hän oli 19:s. Pekingin olympialaisissa 2022 Sauerbrey saavutti 4 × 5 kilometrin viestissä ensimmäisen osuuden hiihtäjänä hopeaa sekä sijoittui 15 kilometrin yhdistelmäkilpailussa 13:nneksi ja 10 kilometrin perinteisen hiihtotavan kilpailussa 11:nneksi. == Lähteet == Luokka:Saksalaiset maastohiihtäjät Luokka:Saksalaiset olympiamitalistit Luokka:Vuonna 1997 syntyneet Luokka:Elävät henkilöt
Vuoden 2022 talviolympialaisten mitalitaulukko

Vuoden 2022 talviolympialaisissa kilpailtiin 109 lajissa 15 eri urheilumuodossa. ==Mitalitaulukko== * 2022
Adam Lambert (lumilautailija)

Adam Lambert (s. 5. lokakuuta 1997) on australialainen lumilautailija, jonka päälaji on lumilautacross. Lambert on sijoittunut maailmanmestaruuskilpailuissa lumilautacrossissa kuudenneksi vuonna 2017, 11:nneksi vuonna 2019 ja 26:nneksi vuonna 2021. Lumilautacrossin joukkuekilpailussa hän sijoittui yhdeksänneksi vuonna 2017. Pyeongchangin olympialaisissa 2018 hän sijoittui 29:nneksi ja Pekingin olympialaisissa 2022 sijalle 22. Maailmancupissa Lambert on parhaimmillaan sijoittunut toiseksi Val Thorensissa joulukuussa 2017 ja Baqueira Beretissa maaliskuussa 2019. == Lähteet == Luokka:Australialaiset lumilautailijat Luokka:Vuonna 1997 syntyneet Luokka:Elävät henkilöt
Da Tang Xuanzang

Da Tang Xuanzang () on vuonna 2016 ensi-iltansa saanut kiinalainen historiallinen seikkailuelokuva, joka perustuu Xuanzangin 17 vuotta kestäneeseen matkaan Intiaan Tang-dynastian aikana 600-luvulla. Elokuvan on ohjannut Huo Jianqi ja tuottanut Wong Kar-wai. Se valittiin Kiinan ehdokkaaksi parhaan vieraskielisen elokuvan palkintoon 89. Oscar-gaalassa, mutta se ei saanut ehdokkuutta. == Näyttelijät == == Lähteet == Luokka:Vuoden 2016 elokuvat Luokka:Kiinalaiset elokuvat Luokka:Historialliset elokuvat Luokka:Seikkailuelokuvat Luokka:Elämäkertaelokuvat
Frida (täsmennyssivu)

Frida voi tarkoittaa ainakin seuraavia asioita: * Frida, naisen etunimi * Frida, kraatteri Venuksessa * Frida, taiteilija Frida Kahlosta kertova elokuva * ”Frida”, laulaja Behmin kappale
Fatix Ämirxan

Möxämmätfatix Zarif ulı Ämirxanov (, ; Muhammetfatih Zarifovitš Amirhanov, 1886–1926) oli tataarilainen kirjailija, toimittaja ja julkaisija. Ämirxan syntyi Kazanissa. Hänen isänsä oli mulla Möxämmätzarif, jolla oli oma madrasa, Ämirxaniyä. Hän oli myös Tafsir-kirjailija. Ämirxan valmistui Möxämmädiyä- madrasasta, joka oli sen ajan merkittävimpiä tataarilaisia oppilaitoksia. Hän asui 1906–1907 Moskovassa ja Pietarissa, missä hän julkaisi lasten sanomalehteä. Kazanissa Ämirxan oli toimittajana Äl-İslax-lehdessä. Hänen kirjoituksiaan julkaistiin myös muun muassa lehdissä Qoyaş, Yoldız, İdel, Yalt-yolt sekä Añ. Artikkelissaan Bogaular özeldelär Ämirxan totesi vuoden 1917 vallankumouksen tervetulleeksi. Ämirxan käytti pseudonyymiä "Marxisti". (Марксист). Ämirxanin kirjallisiin teoksiin kuuluu tarinat Fätxulla Xäzrät (1909), Xäyät (1911), näytelmät Yäşlär (1913), Tigezsezlär (1915), romaani Urtalıqta (1912). Kirjoituksissaan hän kuvasi tataariyhteisön ongelmia 1900-luvun alussa. Hän kirjoitti artikkeleita esimerkiksi tataareista Qayum Nasíri, Ğaliäsğar Kamal ja Ğafur Qoläxmätov. Hän ihaili Ğabdulla Tuqayn kirjallista työtä. He olivat hyviä ystäviä. Viimeiset elinvuodet Ämirxan oli halvaantunut. Hän kuoli tuberkuloosiin vuonna 1926. == Lähteet == * "Fatix Ämirxan/Фатих Әмирхан". Tatar Encyclopaedia. Kazan: The Republic of Tatarstan Academy of Sciences. Institution of the Tatar Encyclopaedia. 2002. === Viitteet === Luokka:Tataarit Luokka:Tataarinkieliset kirjailijat Luokka:Vuonna 1886 syntyneet Luokka:Vuonna 1926 kuolleet
Séguéla

Séguéla on kunta ja aliprefektuuri sekä Séguélan departementin, Worodougoun alueen ja Woroban piirikunnan hallinnollinen keskus Norsunluurannikon keskiosassa. Se sijaitsee 506 kilometriä Abidjanista luoteeseen. Kunnassa ja aliprefektuurissa on 63 800 asukasta (vuonna 2014, väestönlaskenta). Mandinkojen perustama Séguéla on vanha kauppapaikka, jossa suolaa ja karjaa vaihdettiin metsävyöhykkeen kolapähkinöihin. Samori Touré hävitti sen vuonna 1893. Siirtomaa-aikana Séguéla oli hallintopiirin keskus. Séguélan departementtiin kuuluvat Bobin, Diarabanan, Duallan, Kamalon, Massalan, Séguélan, Sifién ja Woroflan aliprefektuurit. Kuntia ovat Dualla, Massala, Séguéla, Sifié ja Worofla. Asukkaat ovat etupäässä islaminuskoisia djulia. Séguéla on maatalousalueen kaupallinen keskus. Vientiin tuotetaan cashewpähkinöitä, kahvia, kaakaota ja kautsua. Seudulla louhitaan myös timantteja. ==Lähteet== Luokka:Norsunluurannikon kaupungit
Drip Drop

Drip Drop on azerbaidžanilaisen laulaja Səfurə Əliyevan esittämä kappale, jolla hän edusti maataan vuoden 2010 Eurovision laulukilpailussa. Kappale valittiin sisäisesti ja julistettiin Azerbaidžanin edustuskappaleeksi 18. maaliskuuta. Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin toiseksi ja pääsi näin finaaliin. 29. toukokuuta pidetyssä finaalissa kappale sijoittui viidenneksi. Täydet 12 pistettä kappale sai Bulgarialta, Maltalta, Turkilta ja Ukrainalta. ==Listasijoitukset== Lista (2010) Korkein sijoitus Belgia (Ultratop 50 Flanders)https://www.ultratop.be/nl/song/a7986/Safura-Drip-Drop 38 Itävalta (Ö3 Austria Top 40)https://austriancharts.at/showitem.asp?interpret=Safura&titel;=Drip+Drop&cat;=s 41 Norja (VG- lista)https://norwegiancharts.com/showitem.asp?interpret=Safura&titel;=Drip+Drop&cat;=s 15 Puola (Polish Airplay New)http://bestsellery.zpav.pl/airplays/pozostale/archiwum.php?year=2010&typ;=nowosci&idlisty;=81#title 1 Ruotsi (Sverigetopplistan)https://swedishcharts.com/showitem.asp?interpret=Safura&titel;=Drip+Drop&cat;=s 40 Saksa (Offizielle Deutsche Charts)https://www.offiziellecharts.de/titel- details-686470 26 Sveitsi (Schweizer Hitparade)http://swisscharts.com/song/Safura/Drip-Drop-686470 22 Yhdistynyt kuningaskunta (UK Singles Chart)http://zobbel.de/cluk/100612cluk.txt 181 ==Lähteet== *https://eurovision.tv/participant/safura ===Viitteet=== Luokka:Azerbaidžanin euroviisuedustuskappaleet Luokka:Vuoden 2010 euroviisuedustuskappaleet
Me and My Guitar

Me and My Guitar on belgialaisen laulaja Tom Dicen esittämä kappale, jolla hän edusti maataan vuoden 2010 Eurovision laulukilpailussa. Kappale valittiin sisäisesti Belgian edustuskappaleeksi ja julkaistiin 7. maaliskuuta. Kappale kilpaili Eurovision laulukilpailun ensimmäisessä semifinaalissa 25. toukokuuta, sijoittui semifinaalin ensimmäiseksi ja pääsi näin finaaliin. 29. toukokuuta pidetyssä finaalissa kappale sijoittui kuudenneksi. Sijoitus oli Belgian paras sitten vuoden 2003. Kappale menestyi merkittävästi paremmin asiantuntijaraati- kuin puhelinäänestyksessä. Pelkällä asiantuntijaraatiäänestyksellä kappale olisi sijoittunut finaalin toiseksi ja pelkällä puhelinäänestyksellä 14:nneksi. ==Listasijoitukset== Lista (2010) Korkein sijoitus Alankomaat (Single Top 100)https://dutchcharts.nl/showitem.asp?interpret=Tom+Dice&titel;=Me+and+My+Guitar&cat;=s 30 Belgia (Ultratop 50 Flanders)https://www.ultratop.be/nl/song/a6873/Tom- Dice-Me-and-My-Guitar 1 Belgia (Ultratop 50 Wallonia)https://www.ultratop.be/fr/song/a6873/Tom-Dice-Me-and-My-Guitar 1 Irlanti (IRMA)https://web.archive.org/web/20180129004537/http://www.chart- track.co.uk/index.jsp?c=p/musicvideo/music/archive/index_test.jsp&ct;=240001&arch;=t&lyr;=2010&year;=2010&week;=22 20 Ranska (SNEP)https://lescharts.com/showitem.asp?interpret=Tom+Dice&titel;=Me+and+My+Guitar&cat;=s 68 Ruotsi (Sverigetopplistan)https://swedishcharts.com/showitem.asp?interpret=Tom+Dice&titel;=Me+and+My+Guitar&cat;=s 24 Saksa (Offizielle Deutsche Charts)https://www.offiziellecharts.de/titel- details-682099 20 Sveitsi (Schweizer Hitparade)http://swisscharts.com/song/Tom-Dice/Me-and-My-Guitar-682099 32 Tanska (Tracklisten)https://danishcharts.dk/showitem.asp?interpret=Tom+Dice&titel;=Me+and+My+Guitar&cat;=s 39 Yhdistynyt kuningaskunta (OCC)https://www.officialcharts.com/artist/6300/tom-dice/ 85 ==Lähteet== *https://eurovision.tv/participant/tom-dice ===Viitteet=== Luokka:Belgian euroviisuedustuskappaleet Luokka:Vuoden 2010 euroviisuedustuskappaleet
Autiomaa (elokuva)

Autiomaa on Petteri Saarion ohjaama suomalainen dokumenttielokuva vuodelta 2011. Elokuvassa seurataan geologien tutkimustyötä Huippuvuorilla. == Lähteet == Luokka:Vuoden 2011 suomalaiset elokuvat Luokka:Suomalaiset dokumenttielokuvat
Encyclopedia of Modern Ukraine

Encyclopedia of Modern Ukraine (, lyhennys ESU, tai englanniksi EMU) on suuri ukrainankielinen, Ukrainaan keskittyvä yleistietosanakirjasarja. Se on syntynyt Ukrainan kansallinen tiedeakatemian hankkeena, erityisesti tiedeakatemian tietosanakirjatyöhön keskittyvän Ensyklopedisen tutkimuslaitoksen () työpanoksella. Tämä tutkimuslaitos perustettiin vuonna 2004 valmistelemaan ja julkaisemaan ESU-tietosanakirjaa. Kattavaa pohjatyötä ESU-tietosanakirjaa varten oli tehty jo vuosina 1996–2004, osin tätä varhaisemminkin. Kirjasarjan ensimmäinen osa julkaistiin paperimuodossa vuonna 2001. Teossarjaa on ollut laatimassa noin 6 800 henkilöä. Kunkin tietosanakirjan osan arvioi 30–40 aiheasiantuntijaa. 30-osaiseksi suunnitellusta tietosanakirjasta oli vuoden 2022 alkuun mennessä julkaistu 22 osaa. Artikkeleita oli tässä vaiheessa julkaistu aiheista, jotka alkavat ukrainan kielen kirjaimilla A-N. Tietosanakirjasarja on syksystä 2014 lähtien julkaistu fyysisen kirjamuodon ohella avoimena verkkoversiona. Vuonna 2015 tietosanakirja sisälsi jo 45 000 artikkelia. Elektroniseen versioon sisältyi tällöin joukko kirjapainoksissa vielä julkaisemattomia, näitä varten valmisteltuja artikkeleita. Vuonna 2020 tietosanakirjan verkkoversiota luki kuukausittain noin 200 000 erillistä käyttäjää, ja vuositasolla lukijoita oli yli kaksi miljoonaa. Käyttäjämäärä on ollut kasvussa. ==Katso myös== * Encyclopedia of Ukraine * Ukrainan historian tietosanakirja * Ukrainan maantieteen tietosanakirja * Internet Encyclopedia of Ukraine / Canadian Institute of Ukrainian Studies (en) (encyclopediaofukraine.com) * Brockhaus–Jefron * Bolšaja sovetskaja entsiklopedija * Ukrainankielinen Wikipedia ==Lähteet== ==Aiheesta muualla== *Artikkelihaku – Entsyklopedija Sutšasnoji Ukrajiny (Encyclopedia of Modern Ukraine) (esu.com.ua) Luokka:Ukrainalaiset tietosanakirjat Luokka:Elektroniset tietoteokset
Barzakh

Barzakh on Mantas Kvedaravičiusin ohjaama liettualais-suomalaisena yhteistuotantona tehty dokumenttielokuva vuodelta 2011. Elokuva sijoittuu Toisen Tšetšenian sodan jälkeiseen Tšetšeniaan ja siinä seurataan paikallisia perheitä, joista pojat ovat kadonneet. == Lähteet == Luokka:Liettualaiset elokuvat Luokka:Vuoden 2011 suomalaiset elokuvat Luokka:Suomalaiset dokumenttielokuvat
Duékoué

Duékoué on kunta ja aliprefektuuri sekä Duékouén departementin ja Guémonin alueen hallinnollinen keskus Norsunluurannikon länsiosassa. Se sijaitsee 480 kilometriä Abidjanista luoteeseen ja 85 kilometriä Manista etelään. Kunnassa on 166 600 ja aliprefektuurissa 185 300 asukasta (vuonna 2014, väestönlaskenta). Duékouén departementtiin kuuluvat Bagohouon, Duékouén, Gbapleun, Guéhiéblyn ja Guézonin aliprefektuurit. Ainoa kunta on Duékoué. Seudun kanta-asukkaat ovat guereja. Maatalous tuottaa riisiä, maniokkia, maissia, keittobanaania ja jamssia. Myytäväksi viljellään kahvia ja kaakaota. ==Lähteet== Luokka:Norsunluurannikon kaupungit
Camille Keaton

Camille Keaton (s. 20. heinäkuuta 1947 Pine Bluff, Arkansas) on yhdysvaltalainen näyttelijä. Uransa hän aloitti näyttelemällä vuoden 1972 italialaisessa giallo-elokuvassa Cosa avete fatto a Solange?, jonka jälkeen Keaton näytteli muissakin italialaisissa elokuvissa 1970-luvun puoliväliin asti. Keaton tunnetaan kenties parhaiten roolistaan Jennifer Hillsinä vuoden 1978 kiistanalaisessa eksploitaatioelokuvassa Naisen päivä (I Spit on Your Grave), jonka suorituksesta hänen palkittiin parhaan näyttelijättären Medalla Sitges en Plata de Ley -palkinnolla samaisen vuoden Sitgesin elokuvajuhlissa. Vuonna 2015 Keaton uusi roolinsa Jennifer Hillsinä Naisen päivän jatko-osassa I Spit on Your Grave: Deja Vu, joka ilmestyi vasta vuonna 2019. Vuoden 1979 Keaton avioitui Naisen päivän ohjanneen ja käsikirjoittaneen Meir Zarchin kanssa, mutta liitto päättyi eroon vuonna 1982. Tämän jälkeen Keaton avioitui vuonna 1993 elokuvatuottaja Sidney Luftin kanssa, avioliiton kestäen vuoteen 2005 asti Luftin kuoltua. ==Roolit== === Elokuvat === *Cosa avete fatto a Solange? (1972) ... Solange Beauregard *Decamerone 2 (1972) ... Alibech *Estratto dagli archivi segreti della polizia di una capitale europea (1972) ... Jane *Il gatto di Brooklyn aspirante detective II (1973) ... Guendalina Bacherozza de Porcaris *Il sesso della strega (1973) ... Ann *Madeleine, anatomia di un incubo (1974) ... Madeleine *Naisen päivä (I Spit on Your Grave, 1978) ... Jennifer Hills *Taistelijoiden saari (Raw Force, 1982) ... tyttö vessassa *Kalteriviidakko (The Concrete Jungle, 1982) ... Rita Newman *No Justice (1989) ... saarnaajan vaimo *Savage Vengance (1993) ... Jennifer *Sella Turcica (2010) ... Karmen Roback *Chop (2011) ... rouva Reed *The Butterfly Room (2012) ... Olga *Lords of Salem (2012) ... Doris Von Fux (kreditoimaton) *Blood River (2013) ... Mirabella *Cabaret Diabolique (2015) ... agentti Marcia Wilson *Plan 9 (2015) ... isoäiti *Death House (2017) ... Kristi Boon *Terror in Woods Creek (2017) ... rehtori Beasley *Me and Mrs. Jones (2018) ... äiti *Cry for the Bad Man (2019) ... Marsha Kane *I Spit on Your Grave: Deja Vu (2019) ... Jennifer Hills *Camp Twilight (2020) ... piirisyyttäjä *Holy Hollywood (2021) ... Betty ==Lähteet== * * * ===Viitteet=== ==Aiheesta muualla== * Luokka:Yhdysvaltalaiset elokuvanäyttelijät Luokka:Vuonna 1947 syntyneet Luokka:Elävät henkilöt
Unellit

Unellit () olivat kelttiläinen heimo. He asuivat Galliassa, nykyisellä Cotentinin niemimaalla. Unellien pääkaupunki oli Crociatonum, nykyinen Coutances. Caesar mainitsee unellit venetien, osismien ja curiosoliittien rinnalla yhtenä Armorikan rannikon merivaltioista. Crassus alisti unellit vuonna 57 eaa., mutta vuonna 56 eaa. alueella alkoi kyteä kapina, ja Caesar lähetti Sabinuksen komentamat kolme legioonaa pitämään unellit, curiosoliitit ja lexovit aisoissa. Unellien ja heidän liittolaistensa päällikkö oli Viridovix. Viridovixin johtamaan laajaan liittoumaan liittyi miehiä myös muualta Galliaa. Sabinus linnoittautui leiriinsä ja uskotteli gallialaisille, että roomalaiset pelkäsivät heitä ja aikoivat paeta yön turvin. Juoni onnistui, ja gallialaiset hyökkäsivät roomalaisten leiriin, joka oli perustettu niemelle, jolle johti noin kilometrin pituinen rinne. Kun gallialaiset saapuivat roomalaisten leiriin, he olivat jo valmiiksi pikamarssin sekä kantamiensa raskaiden oksakimppujen uuvuttamia. Oksia tarvittiin roomalaisten leiriä ympäröivän vallihaudan täyttämiseksi. Gallialaisia odottaneet roomalaiset syöksyivät ulos leirin kahdesta portista ja teurastivat suuren määrän gallialaisia. Loput pakenivat, ja roomalaisten ratsuväki ajoi heitä takaa. Sen jälkeen unellien kapina oli ohi. Unellit lähettivät vuonna 52 eaa. 6000 miestä Vercingetorixin avuksi Alesian piiritykseen. == Lähteet == Luokka:Rooman viholliset ja liittolaiset Luokka:Kelttiläiset kansat
Soubré

Soubré on kunta ja aliprefektuuri sekä Soubrén departementin ja Nawan alueen hallinnollinen keskus Norsunluurannikon lounaisosassa. Se sijaitsee Sassandrajoen varrella 365 kilometriä Abidjanista luoteeseen ja 130 kilometriä San-Pédrosta pohjoiseen. Kunnassa on 121 300 ja aliprefektuurissa 175 200 asukasta (vuonna 2014, väestönlaskenta). Soubrén departementtiin kuuluvat Grand-Zattryn, Liliyon, Okrouyon ja Soubrén aliprefektuurit. Kuntia ovat Grand-Zattry, Mayo ja Soubré. Kantaväestö on bakweja, betejä ja muita kru- kansoja. Lisäksi on eri ryhmiin kuuluvia akaneja sekä gurilaisten ja mandelaisten kielten puhujia. Seudun pääelinkeino on maanviljely. Tärkeimmät viljelykasvit ovat riisi, maissi, maniokki, keittobanaani ja jamssi. Myytäväksi tuotetaan kahvia, kaakaota, palmuöljyä ja kautsua. Soubréssa sijaitsee vuonna 1980 valmistunut vesivoimalaitos. ==Lähteet== Luokka:Norsunluurannikon kaupungit
Aarne Manner

Aarne Matti Manner (27. tammikuuta 1923 Hanko – 2. elokuuta 2004 Hanko) oli suomalainen yrittäjä ja yritysjohtaja, joka sai teollisuusneuvoksen arvonimen. Mannerin vanhemmat olivat teollisuusneuvos Yrjö Manner ja Jenny Lundtsröm ja puoliso vuodesta 1952 käsityönopettaja Saara Hokkanen. Manner kävi keskikoulun Hangossa ja osallistui jatkosotaan. Teknikoksi hän valmistui Turun teknillisestä koulusta vuonna 1948. Manner työskenteli konepajoissa Ruotsissa, Tanskassa ja Englannissa ja oli isänsä johtaman Mannerin Konepajan työnjohtaja vuodesta 1947. Yrityksen toimitusjohtajaksi hän tuli vuonna 1956. Yritys kehittyi Mannerin johdossa tilaustöiden tekijästä omien tuotteiden valmistajaksi, erikoistuen kuljetuspyöriin, kuten rullakko- ja kalustepyörät. Teollisuusneuvoksen arvonimen hän sai vuonna 1982. Yrityksen toimitusjohtajan tehtävästä Manner luopui vuonna 1984 ja myi yhtiön osakkeet lapsilleen vuonna 1988. ==Lähteet== ==Aiheesta muualla== * Manner-yhtiö Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1923 syntyneet Luokka:Vuonna 2004 kuolleet
Divo

Divo on kunta ja aliprefektuuri sekä Divon departementin ja Lôh-Djibouan alueen hallinnollinen keskus Norsunluurannikon eteläosassa. Se sijaitsee 185 kilometriä Abidjanista luoteeseen ja 85 kilometriä Gagnoasta kaakkoon. Kunnassa on 134 700 ja aliprefektuurissa 179 500 asukasta (vuonna 2014, väestönlaskenta). Divon departementtiin kuuluvat Chiépon, Didokon, Divon, Hirén, Nébon, Ogoudoun ja Zégon aliprefektuurit. Kuntia ovat Divo ja Hiré. Seudun kanta-asukkaat ovat kru-kieltä puhuvia didoja. Lisäksi on muun muassa bauleja, mandinkoja, senufoja, bakweja ja betejä sekä paljon ulkomaalaisia. ==Lähteet== Luokka:Norsunluurannikon kaupungit
Ohjaskelkkailu talviolympialaisissa 2022

Ohjaskelkkailussa kilpailtiin Pekingin 2022 talviolympialaisissa 5.–10. helmikuuta National Sliding Centressä. Ohjaskelkkailussa oli yhteensä neljä tapahtumaa: miesten ja naisten yksilökilpailun lisäksi oli pari- ja joukkuekilpailu. == Aikataulu == :Kaikki ajat paikallista aikaa (UTC+8). Seuraavassa listassa on kaikkien neljän tapahtuman aikataulut. Lihavoidut tapahtumat ovat loppukilpailuja. Päivä Aika Kilpailu 5\. helmikuuta 19.10 Miesten 1. ja 2. lasku 6\. helmikuuta 19.30 Miesten 3. ja 4. lasku 7\. helmikuuta 19.50 Naisten 1. ja 2. lasku 8\. helmikuuta 19.50 Naisten 3. ja 4. lasku 9\. helmikuuta 20.20 Parikilpailu 10\. helmikuuta 21.30 Joukkuekilpailu == Mitalitaulukko == Ohjaskelkkailu talviolympialaisissa 2022 – Mitalitaulukko Ohjaskelkkailu talviolympialaisissa 2022 – Mitalitaulukko Ohjaskelkkailu talviolympialaisissa 2022 – Mitalitaulukko Ohjaskelkkailu talviolympialaisissa 2022 – Mitalitaulukko Ohjaskelkkailu talviolympialaisissa 2022 – Mitalitaulukko Ohjaskelkkailu talviolympialaisissa 2022 – Mitalitaulukko Sijoitus Maa Kulta Hopea Pronssi Yhteensä 1 4 2 0 6 2 0 2 1 3 3 0 0 1 1 3 0 0 1 1 3 0 0 1 1 Yhteensä 4 4 4 12 == Tulokset == Miehet tiedot 3.48,735 3.48,895 3.49,686 Naiset tiedot 3.53,454 3.53,947 3.54,507 Parikilpailu tiedot Tobias Wendl Tobias Arlt 1.56,554 Toni Eggert Sascha Benecken 1.56,653 Thomas Steu Lorenz Koller 1.57,065 Joukkuekilpailu tiedot Natalie Geisenberger Johannes Ludwig Tobias Wendl Tobias Arlt 3.03,406 Madeleine Egle Wolfgang Kindl Thomas Steu Lorenz Koller 3.03,486 Elīza Tīruma Kristers Aparjods Mārtiņš Bots Roberts Plūme 3.04,354 == Lähteet == 2022 Luokka:Talviolympialaiset 2022
Didat

thumb|Didoja. Didat ovat kru-kieliin kuuluvaa didaa puhuva etninen ryhmä Norsunluurannikon eteläosassa. He asuvat Lakotan, Divon, Guitryn ja Grand- Lahoun kaupunkien lähistöllä Lôh-Djibouan ja Grands-Pontsin alueilla. Didoja arvioidaan olevan noin 155 000. Didat vastustivat ranskalaismiehitystä 1900-luvun alussa ja alkoivat osallistua plantaasiviljelyyn vasta toisen maailmansodan jälkeen. Heidän kulttuurissaan on vaikutteita bauleilta, eikä se juurikaan poikkea naapurikansoista. Voimakkaan muuttoliikkeen takia didat muodostavat nykyään vain kolmanneksen kotiseutunsa väestöstä. Heidän perinteinen yhteiskuntansa perustuu suku- ja kyläyhteisöihin. Kolme neljäsosaa on katolisia ja protestantteja ja vain pieni osa perinteisen uskonnon harjoittajia. ==Lähteet== Luokka:Norsunluurannikon etniset ryhmät
Gao Feng

Gao Feng (, synt. Gao Yanling, ; s. 2. helmikuuta 1982 Liaoning) on kiinalainen judoka. Gao osallistui Ateenan olympialaisiin 2004. Hän saavutti olympiapronssia 48 kg:n sarjassa voittaen viisi ottelua ja häviten toiseksi tulleelle Frédérique Jossinetille. Aasian kisoissa Wang voitti kultaa 48 kg:n sarjassa Dohassa 2006. == Lähteet == Luokka:Kiinalaiset judokat Luokka:Kiinalaiset olympiamitalistit Luokka:Vuonna 1982 syntyneet Luokka:Elävät henkilöt
Brandizzo

Brandizzo () on kunta Italiassa Piemonten alueella sijaitsevassa Torinon metropolikaupungissa.Brandizzo Sapere.it Brandizzo Enciclopedia Treccani Brandizzo Turismo Torino Vuoden 2022 alussa kunnassa oli arviolta 8 644 asukasta. ==Lähteet== ==Aiheesta muualla== Luokka:Torinon metropolikaupungin kunnat
Bård Hoksrud

Bård Hoksrud (s. 26. maaliskuuta 1973 Porsgrunn) on norjalainen edistyspuolueen poliitikko. Hän toimi Norjan maatalous- ja ruokaministerinä vuosina 2018–2019 ja on istunut suurkäräjillä vuodesta 2005. Vuosina 1999–2002 hän johti puolueensa nuorisojärjestöä. ==Lähteet== ==Aiheesta muualla== * Bård Hoksrud Norjan suurkäräjien verkkosivuilla Luokka:Norjan maatalousministerit Luokka:Vuonna 1973 syntyneet Luokka:Elävät henkilöt
Université d’Aix-Marseille

Université d’Aix-Marseille on julkinen tutkimusyliopisto, joka sijaitsee Provencen alueella Etelä-Ranskassa.Décret n° 2011-1010 du 24 août 2011 portant création de l'université d'Aix-Marseille Nykyinen yliopisto juontaa juurensa Provencen yliopistosta, jonka Provencen kreivi Ludvig II perusti Aix-en- Provenceen vuonna 1409. Alkuperäinen yliopisto jaettiin vuosina 1968 ja 1973 kolmeksi erilliseksi yliopistoksi, mutta ne yhdistettiin uudelleen vuonna 2011.Aix-Marseille University Encyclopædia Britannica Online. Viitattu 22.10.2023. AMU:lla on kaikista ranskankielisen maailman akateemisista oppilaitoksista suurin budjetti, joka on 750 miljoonaa euroa.Exclusif : l'université Aix-Marseille décroche un financement estimé à 750 millions d'euros Yliopisto toimii viidellä pääkampuksella, jotka sijaitsevat Aix-en- Provencessa ja Marseillessa. AMU on tuottanut monia merkittäviä valmistuneita laki-, politiikka-, liike-, tiede-, yliopisto- ja taidealoilla. Tähän mennessä yliopiston alumneihin ja tiedekuntaan on kuulunut neljä Nobel-palkinnon voittajaa.Aix-Marseille Université dans les 150 meilleures universités mondiales == Kuuluisia valmistuneita == * Pétur Gunnarsson, islantilainen kirjailija ==Lähteet== ==Aiheesta muualla== *Yliopiston kotisivut Luokka:Ranskan yliopistot Luokka:Marseille Luokka:Seulonnan keskeiset artikkelit
Flak-torni

thumb|Wienin Leopoldstadtissa on säilynyt vuosina 1942–1944 rakennettu Flak- torni. Flak-tornit (saks: Flaktürme) olivat natsi-Saksan käyttämiä suuria ilmapuolustustorneja, joita rakennettiin suurkaupunkeihin torjumaan liittoutuneiden pommikoneita toisessa maailmansodassa. Tornit korvasivat korkeiden maastokohteiden puutetta ilmatorjunta-aseiden sijoittelussa. Nimensä ne saivat 128 millimetrin Flak 40 -ilmapuolustuskanuunoista (saks. Flugabwehrkanone), jotka olivat Saksan tärkeimmät ilmatorjuntatykit pommituslentoja vastaan. Yhdistyneen kuningaskunnan ilmavoimien ensimmäisten Berliiniin kohdistuneiden pommitusten jälkeen 1940 Adolf Hitler antoi rakentaa Berliinin keskustaan kolme massiivista Flak-tornia. Niitä rakennettiin myös Hampuriin (2 kpl), Wieniin (3 kpl) ja Stuttgartiin. Pienempiä torneja tehtiin muuallekin, kuten Angersiin Ranskassa ja Helgolandiin Saksassa. Tornit olivat samalla väestönsuojia, joihin mahtui tuhansia ihmisiä. == Lähteet == == Aiheesta muualla == Luokka:Saksan sotahistoria 1939–1945 Luokka:Linnoitukset Luokka:Ilmatorjunta Luokka:Väestönsuojelu
Pioneer – sukellus meren syvyyksiin

Pioneer – sukellus meren syvyyksiin on Erik Skjoldbjærgin ohjaama norjalais- saksalais-ruotsalais-ranskalais-suomalaisena yhteistuotantona tehty jännityselokuva vuodelta 2011. Suomalainen MRP Matila Röhr Productions -tuotantoyhiö tuotti elokuvan sukelluskohtaukset. Elokuvassa syvämerensukeltaja Petter Jensen tekee testisukelluksia öljyputken rakentamista varten. Erään sukelluksen aikana hän joutuu hengenvaaraan. == Lähteet == Luokka:Norjalaiset elokuvat Luokka:Saksalaiset elokuvat Luokka:Ruotsalaiset elokuvat Luokka:Ranskalaiset elokuvat Luokka:Vuoden 2013 suomalaiset elokuvat Luokka:Suomalaiset jännityselokuvat
Pudasjärvi–Syväjärvi

Pudasjärvi–Syväjärvi on kaksiosainen järvi Kannonkosken kirkonkylän kaakkoispuolella Keski-Suomen maakunnassa. Sen pinta-ala on 7,9 neliökilometriä. Etäisyys Jyväskylästä on 83 kilometriä pohjoisluoteeseen. Kannonkosken kuntakeskus sijaitsee Syväjärven ja Kivijärveen kuuluvan Kuivaselän välisellä kannaksella.Pudasjärvi–Syväjärvi. Järviwiki. Viitattu 29.1.2022. == Maantiede == Pudasjärvi–Syväjärven suurin ulottuvuus lännestä itään on 5,2 kilometriä ja etelästä pohjoiseen 4,5 kilometriä. Pudasjärvi sijaitsee Syväjärven koillispuolella. Se on noin kaksi kertaa Syväjärveä laajempi ja huomattavasti matalampi. Noin kahdeksasosa Pudasjärvi–Syväjärvestä on vähintään 10 metriä syvä. Syvimmät alueet sijaitsevat Syväjärven pohjoispuoliskolla. Suurilta osin erittäin matalan Pudasjärven länsiosassa sijaitsee etelä–pohjoissuuntaisesti 1,7 kilometriä pitkä syvähkö alue, jonka syvin kohta on 16 metriä. Pudasjärveä ja Syväjärveä yhdistää Luukonsalmi. Pudasjärvi–Syväjärven saariluku on seitsemän. Yksi saari on yli hehtaarin laajuinen. Pudasjärven pohjoisosassa sijaitsee Honkasaari, Kalmosaari ja Pajusaari. Niemimaista suurimpia ovat järvenosia erottava Oravanniemi sekä Kurjenniemi, joka erottaa Syväjärveä sen lounaispuoleisesta Potmonjärvestä. Pudasjärven itäosassa sijaitsee laaja haarautuva niemimaa. Pudasjärvi–Syväjärven rannoilla on sekä peltoa että metsämaata. Syväjärveen virtaa Naisvirta Potmonjärvestä (129,4 metriä mpy), joka sijaitsee Syväjärven ja Kivijärveen (130,8 metriä mpy) kuuluvan Saarimainen-nimisen vesialueen välissä. Pudasjärven itärannalta alkaa noin viiden kilometrin mittainen Hilmonjoki, joka virtaa pohjoiseen ja laskee Vuosjärven (107,2 metriä mpy) Hilmonlahteen. Pudasjärvi–Syväjärven vesitilavuus on 34 939 000 kuutiometriä. Pudasjärvi–Syväjärvi (14.442.1.001) kuuluu Pudasjärven alueeseen (14.442), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Pudasjärvi–Syväjärvi on laajin Pudasjärven alueen neljästätoista vähintään hehtaarin laajuisesta vakavedestä. Sitä seuraa Pitkäjärvi.Pudasjärven alue (14.442). Järviwiki. Viitattu 29.1.2022. Pudasjärvi–Syväjärvi on neljänneksi laajin Kannonkosken noin 80:stä vähintään hehtaarin laajuisesta vakavedestä. Sitä laajempia ovat Kivijärvi, Vuosjärvi ja Kannonjärvi. Syvempiä ovat Kivijärvi, Lakojärvi ja Ylimmäinen Vuorijärvi.Kannonkoski. Järviwiki. Viitattu 29.1.2022. == Lähteet == Luokka:Kannonkosken järvet Luokka:Kivijärven–Vuosjärven alue
Sarkajoki

Sarkajoki () on Venäjällä Karjalan tasavallan Suojärven piirissä virtaava 22 kilometriä pitkä joki, joka laskee Suistamonjärveen. Sarkajoella tarkoitetaan tässä Latvajärven ja Suistamonjärven välistä osuutta. == Joen kulku == Joki alkaa Latvajärvestä, joka sijaitsee kahdeksan kilometriä Leppäsyrjästä koilliseen päin. Sarkajoella on vanhemmissa suomalaiskartoissa Vaaherjoen tai Vaherjoen nimi, mutta sen käyttö vaihtelee nykyisissä venäläiskartoissa. Vaaherjoen nimi voi loppua Sarkajärveen mennessä tai se voi olla vielä käytössä Sarkajärvellä. Toisinaan koko joella on käytössä Sarkajoen nimi. Latvajärvi ei ole alueen ainoa järvi, vaan sen rinnalla on toistakymmentä muuta järveä. Myös Saarijärvestä tulee lasku-uoma, joka yhtyy Sarkajokeen . Joki virtaa alkuosuuden lounaista suuntaa lukuun ottamatta länteen päin. Joki putoaa 12 metriä ensimmäisen viiden kilometrin matkalla ja sen uoman kaltevuus loivenee Vuohenlammen kohdalla ja tämän jälkeen on jokilaaksossa soistuneita tulvareunuksia. Ihatsunjoen yhtymäkohtaan on karttoihin merkitty 86 metrin korkeusmerkki. Joki laskee Sarkajärveen ja virtaa sen monialtaisessa järvessä, jonka vedenpinta on 84,4 metrin korkeudella. Sarkajärven osuus joen mitasta on neljä kilometriä. Sarkajoen alajuoksu Suistamonjärveen on kuusi kilometriä pitkä . Sen alkuosuudella siihen yhtyy pohjoisesta Aramajoki ja alajuoksulla etelästä Rekijärven laskuoja. Oja laskee joen uomaan aukeavaan Sammallampeen, josta on lyhyt matka Sarkajoen alajuoksun Pyöreäsuon leveään osuuteen. Suistamonjärvessä on vedenpinta yleensä 72,7 metrin korkeudella. Joen keskijuoksulla Leppäsyrjässä toimii dolomiittilouhos , jonka kuivatusvesillä on vaikutusta Sarkajokeen. Suistamon ja Leppäsyrjän välinen tie jatkaa jokea seuraten kohti itää, jossa se liittyy Koirinojalta Loimolaan johtavaan maantiehen. Jokea seuraa myös Matkaselkä–Suojärvi-rautatie Sarkajärvelle saakka, missä se kääntyy lounaaseen päin radasta. == Ulmosenjoen valuma-alue == === Yleistä === Sarkajoki kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Ulmosenjoen valuma-alue sijaitsee Jänisjärven lähialueella. Sarkajoki muodostaa Ulmosenjoen valuma- alueen pääuoman keskijuoksun. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen. Ulmosenjoen valuma- alueen pääuoma muodostuu alajuoksulla Ulmosenjoesta, Suistamojärvestä ja siihen laskevasta Sarkajoesta. Sarkajoella on yläjuoksulla Sarkajärvestä ylöspäin myös Vaaherjoen nimi (Vaherjoki). Vaaherjoki alkaa Latvajärvestä, johon laskee pohjoisesta 20 kilometriä pitkä Lautaoja . Pääuoman pituudeksi tulee näin noin 45 kilometriä. == Huomioita == == Lähteet == Luokka:Ulmosenjoen valuma-alue Luokka:Suojärven piiri Luokka:Luovutettujen alueiden joet
Talana (Thessalia)

Talana () oli antiikin aikainen kaupunki ja kaupunkivaltio (polis) Thessaliassa Kreikassa. Se sijaitsi Ainiin alueella, mutta sen tarkempaa sijaintia ei tunneta. Myöskään Talanan historiasta ei tiedetä mitään. Se tunnetaan varmuudella vain yhdestä piirtokirjoituksesta vuodelta 362/361 eaa. Kaupungin kansalaisesta käytettiin mahdollisesti etnonyymiä Talaōnos (), joka esiintyy toisessa piirtokirjoituksessa 200-luvulta eaa. == Lähteet == Luokka:Antiikin Thessalian kaupungit
Talana

Talana voi viitata seuraaviin: * Talana, kaupunki ja kunta Sardiniassa Italiassa * Talana, antiikin aikainen kaupunki Thessaliassa Kreikassa * Talana, kylä Etelä-Afrikassa, tunnettu toisen buurisodan taistelupaikkana
Thetonion

Thetonion (; ) oli antiikin aikainen kaupunki ja kaupunkivaltio (polis) Thessaliassa Kreikassa. Se sijoitetaan lähelle nykyistä Sofádesin kunnan Gefýrian kylää. Thetonionin arvellaan sijainneen Thessaliotiin alueella. Thetonionin kaupunkivaltion hallussa olleen alueen kooksi on arvioitu noin 25–100 neliökilometriä. Thetonionin historiasta ei tiedetä juuri mitään. Kaupunki on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Thetonionissa tiedetään olleen Apollon Delfinioksen kultti. Kaupungin kansalaisesta käytettiin etnonyymiä Thetonios (). == Lähteet == Luokka:Antiikin Thessalian kaupungit Luokka:Sofádes
Ylimmäinen Vuorijärvi

Ylimmäinen Vuorijärvi on kirkasvetinen ja niukkaravinteinen järvi Kannonkosken ja Äänekosken rajalla Keski-Suomen maakunnassa. Sen pinta-ala on 54,5 hehtaaria ja vesitilavuus 5,5 kuutiohehtometriä. Etäisyys Jyväskylästä on 73 kilometriä pohjoiseen.Ylimmäinen Vuorijärvi. Järviwiki. Viitattu 30.1.2022. == Maantiede == Ylimmäisen Vuorijärven pituus etelästä pohjoiseen on 1,8 kilometriä. Järvessä on kaksi itään suuntaavaa lahtea, joista pohjoisemman karttanimi on Itälahti. Järven leveys Itälahden kohdalla on noin puoli kilometriä. Noin viidesosa järvestä on vähintään 20 metriä syvä ja yhdeksäsosa vähintään 25 metriä syvä. Vähintään kymmenen metriä syvä alue muodostaa yhtenäisen vyöhykkeen, jonka pohjoisosassa on järven syvin kohta, 33 metriä. Järven läntinen ranta on melko jyrkkä, 20 metrin syvyyskäyrä kulkee noin 25 metrin päässä rantaviivasta. Järven pohjoinen ja eteläinen osa sekä itäosan lahdet ovat varsin matalia. Ylimmäisen Vuorijärven eteläosassa on muutaman aarin laajuinen luoto. Järven rannat ovat erämaisia. Ylimmäinen Vuorijärvi laskee Vuorijokea Keskimmäiseen Vuorijärveen (144,0 metriä mpy), joka sijaitsee noin 600 metriä luoteeseen. Ylimmäisen Vuorijärven vesitilavuus on 5 454 000 kuutiometriä. Ylimmäinen Vuorijärvi (14.441.1.037) kuuluu Vuosjärven alueeseen (14.441), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Ylimmäinen Vuorijärvi on kolmanneksi laajin Vuosjärven alueen 39:stä vähintään hehtaarin laajuisesta vakavedestä. Laajimmat ovat Vuosjärvi ja Koivujärvi. Ylimmäistä Vuorijärveä seuraa Iso Luomajärvi.Vuosjärven alue (14.441). Järviwiki. Viitattu 30.1.2022. Vuorijärvet on kolme erämaista järveä Kannonkosken itäosassa. Ne ovat kaakosta luoteeseen Ylimmäinen Vuorijärvi, Keskimmäinen Vuorijärvi ja Pieni Vuorijärvi, joka tunnetaan myös nimellä Alimmainen Vuorijärvi. == Lähteet == Luokka:Kannonkosken järvet Luokka:Kivijärven–Vuosjärven alue
Keskimmäinen Vuorijärvi

Keskimmäinen Vuorijärvi on kirkasvetinen ja niukkaravinteinen järvi Kannonkosken itäosassa Keski-Suomen maakunnassa. Sen pinta-ala on 25,7 hehtaaria ja vesitilavuus 2,3 kuutiohehtometriä. Etäisyys Jyväskylästä on 76 kilometriä pohjoiseen.Keskimmäinen Vuorijärvi. Järviwiki. Viitattu 1.2.2022. == Maantiede == Keskimmäisen Vuorijärven pituus kaakosta luoteeseen on 1,8 kilometriä. Suurin leveys on noin 200 metriä. Saaria ei ole. Järven keskiosasta ulottuu pohjoisen rannan tuntumaan yli kilometrin pituinen vyöhyke, jonka syvyys on vähintään 10 metriä. Vyöhykkeen sisällä järven keskiosassa on noin hehtaarin laajuinen alue, jonka syvyys on 20–22 metriä. Järven eteläinen osa on matalampaa, aivan etelässä on yhdeksän metrin syvänne. Keskimmäisen Vuorijärven rannat ovat erämaisia ja paikoin jyrkkiä. Korkeimmat kohdat ovat noin 40–50 metriä järven pintaa ylempänä. Keskimmäiseen Vuorijärveen laskee Vuorijoki Ylimmäiseltä Vuorijärveltä (153,6 metriä mpy), joka sijaitsee puoli kilometriä kaakkoon. Keskimmäinen Vuorijärvi laskee Pieneen eli Alimmaiseen Vuorijärveen (132,0 metriä mpy), joka sijaitsee alle puoli kilometriä luoteeseen. Keskimmäisen Vuorijärven vesitilavuus on 2 310 000 kuutiometriä. Keskimmäinen Vuorijärvi (14.441.1.034) kuuluu Vuosjärven alueeseen (14.441), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Keskimmäinen Vuorijärvi on viidenneksi laajin Vuosjärven alueen 39:stä vähintään hehtaarin laajuisesta vakavedestä. Keskimmäistä Vuorijärveä seuraa Iso Luomajärvi.Vuosjärven alue (14.441). Järviwiki. Viitattu 1.2.2022. Vuorijärvet on kolme erämaista järveä Kannonkosken itäosassa. Ne ovat kaakosta luoteeseen Ylimmäinen Vuorijärvi, Keskimmäinen Vuorijärvi ja Pieni Vuorijärvi, joka tunnetaan myös nimellä Alimmainen Vuorijärvi. == Lähteet == Luokka:Kannonkosken järvet Luokka:Kivijärven–Vuosjärven alue
Pieni Vuorijärvi

Pieni Vuorijärvi (myös Alimmainen Vuorijärvi) on järvi Kannonkosken itäosassa Keski-Suomen maakunnassa. Sen pinta-ala on 1,5 hehtaaria. Etäisyys Jyväskylästä on 78 kilometriä pohjoiseen.Pieni Vuorijärvi. Järviwiki. Viitattu 1.2.2022. == Maantiede == Pienen Vuorijärven pituus kaakosta luoteeseen on 300 metriä. Järven leveys on alle 100 metriä. Rantaviivan pituus on 671 metriä. Saaria ei ole ja rannat ovat erämaisia. Pieneen Vuorijärveen virtaa laskuoja kaakosta Keskimmäiseltä Vuorijärveltä, johon puolestaan virtaa laskuoja Ylimmäiseltä Vuorijärveltä. Pieni Vuorijärvi laskee Vuorijokea luoteeseen Vuorilahteen (107,2 metriä mpy), joka on Vuosjärven kapea ja melko syvä kaakkoon suuntaava lahti. Etäisyys Pieneltä Vuorijärveltä Vuorilahteen on kolmisen kilometriä. Pieni Vuorijärvi (14.441.1.033) kuuluu Vuosjärven alueeseen (14.441), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Ylimmäinen Vuorijärvi on viidenneksi pienin Vuosjärven alueen 39:stä vähintään hehtaarin laajuisesta vakavedestä.Vuosjärven alue (14.441). Järviwiki. Viitattu 1.2.2022. Vuorijärvet on kolme erämaista järveä Kannonkosken itäosassa. Ne ovat kaakosta luoteeseen Ylimmäinen Vuorijärvi, Keskimmäinen Vuorijärvi ja Pieni Vuorijärvi. == Lähteet == Luokka:Kannonkosken järvet Luokka:Kivijärven–Vuosjärven alue
Jättimersawa

Jättimersawa (Anisoptera scaphula) on siipipuukasvien (Dipterocarpaceae) heimoon, mersawojen (Anisoptera) sukuun kuuluva kasvilaji. Se on suurikokoinen ja ainavihanta puu, jolla on suhteellisesti pieni latvus. Jättimersawa voi kasvaa 30–45 metriä korkeaksi ja sen rungon halkaisija voi olla 1,35 metriä. Jättimersawa on ainavihantien tai lähes ainavihantien siipipuumetsien latvuskerrosta muodostava puulaji. Laji kasvaa kumpuilevilla alueilla sekä laaksoissa merenpinnan tasosta noin 700 metrin korkeuteen asti. Jättimersawa kasvaa luonnossa Aasiassa Bangladeshissa, Myanmarissa, Thaimaassa ja Malesiassa. Jättimersawaa on hakattu luonnosta puutavaraksi ja puutavaraa on myyty kansainvälisesti mersawapuuna. Nykyisin sen hakkaaminen on kiellettyä Thaimaassa ja Malesiassa ja suurin uhka onkin metsien raivaaminen maatalousmaaksi. Lajin uusiutuminen on heikkoa ja laji on luokiteltu erittäin uhanalaiseksi (EN) lajiksi. Jättimersawaa voi kasvattaa ja se kasvaa parhaiten alueilla, joilla päivien keskilämpötila on vuoden ympäri +20°C – +33°C ja vuoden sademäärä on 2000–3000 mm. Jättimersawa pärjää kuitenkin alueilla, joilla vuoden päivien keskilämpötila vaihtelee +15°C – +38°C välillä ja vuotuinen sademäärä 1100–4000 mm:n välillä. Nuoret puut kasvavat parhaiten hieman varjossa, mutta vanhemmat puut tarvitsevat enemmän valoa. Jättimersawa menestyy monenlaisilla maaperillä, mutta suosii happamuuden suhteen maaperää, jonka pH on 5–6 menestyen pH-alueella 4,5–6,5. Jättimersawa voi tuottaa puutavaraa 15–40 m3 hehtaarilta vuodessa. == Lähteet == * Useful Tropical Plants: Anisoptera scaphula === Viitteet === Luokka:Mersawat Luokka:Uhanalaiset kasvit
Kimberly Newell

Kimberly Newell () on kanadalaissyntyinen jääkiekkoilija, joka pelaa Venäjän naisten jääkiekkoliigassa kiinalaisessa KRS Vanke Rays -joukkueessa. Hänellä on myös Kiinan kansalaisuus ja hän pelaa Kiinan maajoukkueessa Pekingin talviolympialaisissa. Newell on pelannut Vanke Raysin joukkueessa kaudesta 2018-–2019 lähtien. Ensimmäisen kauden joukkue pelasi Kanadassa naisten ammattilaissarja CWHL:ssa mutta siirtyi sarjan loputtua pelaamaan Venäjän sarjaan. Ennen siirtymistään Vanke Raysiin Newell pelasi neljä vuotta Princetonin yliopiston joukkueessa naisten yliopistosarjaa. Newell suoritti yliopistossa bachelor-tason opinnot taloustieteessä ja rahoituksessa ja työskenteli New Yorkissa Credit Suisse pankissa ennen siirymistään ammattilaisjääkiekkoilijaksi. Newellin isovanhemmat ovat kiinalaisia. Newell edusti Kanadaa vuoden 2013 alle 18-vuotiaiden tyttöjen maailmanmestaruuskisoissa. == Lähteet == Luokka:Kanadalaiset jääkiekkomaalivahdit Luokka:Kiinalaiset jääkiekkomaalivahdit Luokka:Vuonna 1995 syntyneet Luokka:Elävät henkilöt
Itsenäisten valtioiden yhteisön alle 20-vuotiaiden jääkiekkomaajoukkue

Itsenäisten valtioiden yhteisön alle 20-vuotiaiden jääkiekkomaajoukkue edusti Itsenäisten valtioiden yhteisöä alle 20-vuotiaiden kansainvälisissä jääkiekko- otteluissa lyhyen ajan. Joukkue syntyi kesken vuoden 1992 nuorten maailmanmestaruuskilpailujen. Neuvostoliiton valtio romahti 26. päivänä joulukuuta 1991, ja näin ollen joukkue vaihtoi nimensä 1. tammikuuta 1992 Neuvostoliiton alle 20-vuotiaiden jääkiekkomaajoukkueesta Itsenäisten valtioiden yhteisön alle 20-vuotiaiden jääkiekkomaajoukkueeksi. Joukkue voitti nuorten maailmanmestaruuden. Maailmanmestaruusjoukkueessa pelasivat muun muassa venäläiset Alexei Kovaljov, Alexei Jašin ja Nikolai Habibulin, latvialainen Sandis Ozoliņš sekä monia muita tulevia NHL-tähtiä. == Lähteet == Luokka: Nuorten jääkiekkomaajoukkueet
Bourbon Street (kappale)

Bourbon Street on suomalaisen Hurriganes-yhtyeen musiikkikappale vuodelta 1980. Se ilmestyi albumilla 10/80 sekä singlenä loppuvuodesta 1980. Kappaleen säveltäjiksi ja sovittajiksi on merkitty Remu Aaltonen ja Albert Järvinen, sanoittajaksi Jim Pembroke. ”Bourbon Street” oli Hurriganesin isoin hitti pitkään aikaan.Fagerholm & Riihimaa 2010, s. 237. Kappale vetosi pitkästä aikaa moniin kuulijaryhmiin ikä- ja makutottumuksista riippumatta.Aaltonen & Kontiainen & Starck 2007, s. 353. Single ylsi Seura-lehden singlelistalla sijalle 14 ja Mitä Suomi soittaa -listalla sijalle 20. Suosikki-lehden listalla se ei sijoittunut. RAY:n soitetuimpien kappaleiden listalla ”Bourbon Street” oli kuudentena maaliskuussa 1981.Kontiainen 2020, s. 267. Kappale soi paljon myös radiossa.Aaltonen & Kontiainen & Starck 2007, s. 357. Singlen B-puoli on rautalankatyylinen ”Just for You”. Singlen kappaleista julkaistiin myös 12 tuuman maxisingle, jota painettiin noin 200 kappaletta. Sitä jaettiin ilmaiseksi muun muassa keikoilla ja kilpailupalkintoina. == Lähteet == * * === Viitteet === Luokka:Hurriganesin kappaleet Luokka:Vuoden 1980 kappaleet
Kirkiöt

Kirkiöt eli serapiakset (Serapias) on kämmekkäkasvien heimoon kuuluva kasvisuku. Sukuun kuuluu noin 25 lajia, joita tavataan luonnonvaraisina Välimeren seudulla ja Brittein saarilla. Ne ovat maassa kasvavia monivuotisia kämmeköitä, jotka yleensä kuolevat kukkimisen jälkeen. Niillä on kaksi munanmuotoista juurimukulaa ja vahapintaiset lehdet. Kukassa on kypärää muistuttava rakenne, joka on muodostunut yhteenkasvaneista kehälehdistä. Keskimmäinen kehälehti, labellum on pitkä ja kolmikulmainen, ja kurkottuu kielimäisenä alaspäin, ja se on joillakin lajeilla karvainen. Useimpien kirkiölajien arvellaan olevat hyönteisten pölyttämiä, mutta tätä oletusta ei tue se, että monet niistä tuoksuvat voimakkaasti joko yöllä tai lämpimällä säällä. == Lajeja == * herttakirkiö (Serapias cordigera) * kielikirkiö (Serapias lingua) * mascankirkiö (Serapias mascaensis) * suppukirkiö (Serapias parviflora) * kehtokirkiö (Serapias vomeracea) == Lähteet == Luokka:Kämmekkäkasvit